༄༅། །བུ་སྟོན་རིན་པོ་ཆེ་ཐམས་ཅད་མཁྱེན་པས་མཛད་པའི་ཐོག་དང་སེར་བ་ས་གཡོས་བསྲུངས་ཐབས་ཟབ་མོ་བཞུགས་པ་དགེའོ།། དཔལ་གཤིན་རྗེ་གཤེད་ལ་ཕྱག་འཚལ་ལོ། །འཇམ་དཔལ་དཔའ་བོ་གྲུབ་པ་ལ་སོགས་པའི་རྒྱུད་ནས་བཏུས་པའི། ཐོག་བསྲུངས་ས་གཡོས་བསྲུང་བ་སེར་བ་བསྲུང་བའི་མན་ངག་ནི། དང་པོ་ཕོ་བྲང་ངམ་མཁར་ཆེན་པོ་ཐོག་བསྲུང་ན། ལྕགས་སམ། ཟངས་སམ། མཁར་བ་ལ། འཁོར་ལོ་དཔེ་ཆུང་བཞིན་གཟོང་གིས་བརྐོས་བྱ་ཁྱུང་རྣམས་ཀྱི་སྐུ་བཞེངས་སྐུར་བྱས། ཁྱུང་གི་ཡི་གེ་རྣམས་ཤོག་བུ་དར་ལ་བྲིས་ལ། དེའི་ནང་དུ་བཅུག ཁྱུང་དབུས་མའི་མིག་ཏུ་ཁྱད་པར་གྱི་རྫས་བཅུག་ལ་རབ་གནས་བྱས་ནས། ནམ་མཁའ་མཐོང་སར་བཞག་གོ །དེ་གང་ཡང་མ་འབྱོར་ན། རྫ་དང་གཡམ་པ་ལ་དེ་ལྟར་བྱས་ལ། མེ་ལ་ཚ་རིང་། ཐོག་ཕོག་ནས་ཤི་བའི་རུས་པ་ལ་ཟེར་ས་སྲོས་ལ། ལ་ཆ་བྱུགས་པས་ཡི་གེ་དང་གཟུགས་མི་ཉམས། དབྱར་ཐོག་རེ་ཐུབ་བོ། །མི་རེ་རེ་ལ་འདོགས་ན། མི་དེའི་མིང་སྤེལ་ཚིག་དང་བཅས་པའི་འཁོར་ལོ་དཔེ་ཆུང་བཞིན། ཤོག་བུའི་དར་ལ་བྲིས་ནས། རབ་གནས་བྱས་ལ། ཁྱད་པར་གྱི་རྫས་དང་བཅས་ནས། སྤྱི་བོར་གདགས། ཞྭ་མོ་ཡོད་ན་ཞྭ་ལ་སེང་བྱས་ནས། ནམ་མཁའ་མཐོང་བར་བྱའོ། །གཉིས་པ་ས་གཡོས་བསྲུང་ན། ཁང་པ་གཅིག་ལ་བྱེད་ན། དེའི་ཟུར་ཐོག་རུས་བཞིའི། ཡུལ་ཕྱོགས་རིལ་པོ་ལ་བྱེད་ན། དེའི་ཟུར་བཞི་བྱ་སྟེ། ཤར་ལྷོར་དོང་གྲུ་གསུམ་བྲུས་ལ། དེའི་ནང་དུ་མེའི་དཀྱིལ་འཁོར་གྲུ་གསུམ་བྲིས་ལ། དེའི་སྟེང་དུ། ཆུ་གསེབ་ནས་བླངས་པའི་གཡམ་པ་ལ། ཆུའི་དཀྱིལ་འཁོར་ཟླུམ་པོ་བྲིས་པས་སྟེང་ནས་མནན། དེའི་སྟེང་ནས་ཆུའི་དཀྱིལ་ནས་བླངས་པའི་འཇིམ་པས་བྱུགས། དེའི་སྟེང་དུ་བྱང་ཆུབ་ཆེན་པོའི་མཆོད་རྟེན་དཀར་པོའི་ནང་དུ། གཟུངས་ཆེན་ལྔ་དང་། འཁོར་ལོ་དང་ཁྱུང་དང་། ཡི་གེ་ཐམས་ཅད་དཀར་པོར་བྱས་པ་བྲིས་ལ། རབ་གནས་བྱས་ལ་མཆོད་རྟེན་གྱི་ནང་དུ་བཅུག་པས་མནན་ལ། དེ་ལའང་རབ་གནས་བྱའོ། །ལྷོ་ནུབ་ཏུ་དོང་ཟླུམ་པོའི་ནང་དུ། ཆུའི་དཀྱིལ་འཁོར་དཀར་པོ་ཟླུམ་པོར་བྲིས་ལ། རླུང་གི་ཁྱེར་བའི་ཤིང་ལོ་ལ་རླུང་གི་དཀྱིལ་འཁོར་བྲིས་པས་དགབ། དེའི་སྟེང་བདུད་འདུལ་མཆོད་རྟེན་ནག་པོའི་ནང་དུ། གཟུངས་ཆེན་ལྔ་དང་འཁོར་ལོ། ཁྱུང་གི་ཡི་གེ་ཐམས་ཅད་ནག་པོར་བྲིས་ལ་རབ་གནས་སོགས་གོང་དང་འགྲེའོ། །ནུབ་བྱང་དུ་དོང་གཞུའི་དབྱིབས་ཅན་བྲུས་པའི་ནང་དུ། ཡི་གེ་ཡང་བདུན་ཐིག་ལེ་བདུན་དང་བཅས་པ་བྲིས་ལ་རླུང་ལྷ་གཙོ་འཁོར་བདུན་དུ་བསྐྱེད་ནས་ཁམ་ཕོར་སོ་མ་སྟངས་པ་ལ། སའི་དཀྱིལ་འཁོར་དང་། རི་རབ་བྲིས་ལ་དེའི་སྟེང་དུ་སྣ་ཚོགས་རྡོ་རྗེ་དང་བཅས་པ་བཀབ་པའི་སྟེང་དུ། མཆོད་རྟེན་སེར་པོའི་ནང་དུ་གཟུངས་ཆེན་ལྔ་སོགས་སེར་པོར་བྱས་ལ་འགྲེའོ། །བྱང་ཤར་དུ་དོང་གྲུ་བཞིའི་ནང་དུ་སའི་དཀྱིལ་འཁོར་གྲུ་བཞི་སེར་པོར་བྱས་ལ། དེའི་སྟེང་ནས་མེ་རྡོ་མ་རྙེད་ན་གཡམ་པ་ལ། མེའི་དཀྱིལ་འཁོར་བྲིས་ལ་མནན། དེའི་སྟེང་དུ་མཆོད་རྟེན་དམར་པོའི་ནང་དུ། གཟུངས་ཆེན་ལྔ་སོགས་དམར་པོར་བྱས་ལ་གཞན་འགྲེའོ། །གསུམ་པ་སེར་བ་བསྲུང་ན། ཕྱོགས་མཚམས་བརྒྱད་དུ། ཐོ་ཆེན་པོའི་ནང་དུ་མཆོད་རྟེན། མ་འབྱོར་ན་སཱཙྪའི་ནང་དུ། འཁོར་ལོ་དཔེ་ཆུང་བཞིན་ལས། སེར་བ་བསྲུང་བའི་སྤེལ་ཚིག་ཅན་བྲིས་ལ། རབ་གནས་བྱས་པ་བཅུག་སྟེ་ཐོའི་ནང་དུ་སྦས་ལ། དེ་ལའང་རབ་གནས་བྱའོ། །ཐོག་སེར་ས་གཡོས་བསྲུང་བའི་མན་ངག་རྒྱུད་ནས་བཏུས་པ་འདི། ཐམས་ཅད་མཁྱེན་པའི་ཕྱག་ལེན་ལེགས་སོ། །ན་མོ་གུ་རུ་བྷྱོཿ ཐོག་བསྲུང་འཁོར་ལོ་བྲི་ཐབས་ནི། གཟའ་སྐར་བཟང་བའི་ཉིན། ཟངས་ལེའི། ཤིང་ལེའི། རྫ་ལེའི། ཤོག་བུ་ལ་འཁོར་ལོ་རྩིབས་བརྒྱད་པ། ནང་དུ་ལྟེ་བའི་མུ་ཁྱུད་གཅིག་པ། ཕྱི་ནས་མུ་ཁྱུད་བཞི་རིམ་དུ་བསྐོར་བ། དེའི་ཕྱི་རོལ་དུ་རྡོ་རྗེ་རྭ་བ་དང་། མེ་རིས་བསྐོར་བ་བྲིས་ལ། ཨོཾ་གྷ་རུ་ཌ་ཧཾ་ས་ཧེ་ཙ་ལེ་ཙ་ལེ། འཆང་བའི་གནས་འདིར། གནམ་ལྕགས་ཀྱི་ཐོག་འབབས་པ་དང་། གློག་དང་རླུང་དང་ས་གཡོས་པ་ལ་སོགས་པ། དུས་མིན་གྱི་འཆི་བའི་འཇིགས་པ་ཐམས་ཅད་བསྲུང་ཤིག རཀྵ་རཀྵ་སྭཱཧཱ། ཅེས་པ་རེ་རེ་བྲིའོ། །ཁྱུང་དགུ་པོའི་མཐའ་བསྐོར་དུ། ཨོཾ་ཀ་ལེ། མུ་ལེ་ལུ་ཀཱ་མུ་ལེ། ལུ་སྟི་བྷ་ཡ། པཾ་ལཾ་པརྴཾ་ཏུ་ཥཱ་རཉྩ་ཨུཙྪ་ཨི་སྭཱཧཱ། ཨོཾ་ག་རུ་ཌ་ཧཾ་ས་ཧེ་ཙ་མ་ཙ་ལས་སྭཱཧཱ། ཨོཾ་ཧེ་ཧེ་བདུན་ནས། ཏིཥྛ་ཏིཥྛ་བྷན་དྷ་བྷན་དྷ་དྷ་ཱར་ཡ་དྷཱ་ར་ཡ་ནི་རུན་དྷ་རུན་དྷ་ཅེས་པ་ཚར་རེ་བྲིའོ། །ཆེ་གེ་མོའི་གནས་འདིར་ཐོག་འབེབས་པ་དང་རླུང་དང་ས་གཡོས་པ་ལ་སོགས་པའི་དུས་མིན་གྱི་འཆི་བའི་འཇིགས་པ་ཐམས་ཅད་ཨུཏྤ་མ་ཎི་སྭཱཧཱ། འདྲེ་བའི་མུ་ཁྱུད་ལ། ཤར་ནས་ཏདྱ་ཐཱ་ཨོཾ་ཏ་གི་ཙ་གི་གྷུ་ལི་གྷུ་ལི། མུ་ལི་ཤ་ཤ གུ་གུ་ཤི་ཏི་བ་རི་མ་ཏི། ཧུ་ཡུ་ཧུ་ཡུ། སྤེལ་ཚིག་སྔར་བཞིན་བྲིས་པའི་རྗེས་སུ། བཛྲ་རཀྵ་སྭཱཧཱ། ཨོཾ་མཧཱ་པྲ་ས་བཛྲེ་ཏཾ་ཛཿཧཱུྃ་བཾ་ཧོ། ཆེ་གེ་མོའི་གནས་འདིར། བཛྲ་ཏཾ་ནི་བ་ར་ཡ་ཕཊ། ཅེས་པ་བྲིས་སོ། །འཁོར་ལོའི་རྩིབས་ཆེན་རྣམས་ལ་རིམ་པ་བཞིན་དུ། ཤར་ནས་དཀོན་མཆོག་གསུམ་ལ་ཕྱག་འཚལ་ལོ། །བཅོམ་ལྡན་འདས་ཤཱཀྱ་ཐུབ་པ་ལ་ཕྱག་འཚལ་ལོ། །དེ་བཞིན་གཤེགས་པ་དགྲ་བཅོམ་པ་ཡང་དག་པ་རྫོགས་པའི་སངས་རྒྱས་ཐམས་ཅད་ལ་ཕྱག་འཚལ་ལོ། །རྡོ་རྗེ་འཛིན་དྲག་པོ་ལ་ཕྱག་འཚལ་ལོ། །ཕ་རོལ་ཟིལ་གྱི་གནོན་པའི་མཐུ་བོ་ཆེ་རྣམས་ལ་ཕྱག་འཚལ་ལོ། །འཇིག་རྟེན་གསུམ་གྱི་གཙོ་བོ་ལ་ཕྱག་འཚལ་ལོ། །རྒྱལ་པོ་ཆེན་པོ་བཞི་ལ་ཕྱག་འཚལ་ལོ། །རྡོ་རྗེ་གནམ་ལྕགས་འབར་བ་དྲག་ཏུ་རྒོད་པ་མ་རུང་པ་ལ་ཕྱག་འཚལ་ལོ། །མ་ཐཱ་མ་ཐཱ་པྲ་མ་ཐཱ་པྲ་མ་ཐཱ། ཛ་ལི་ཏ་བི་ཀྲི་ཌ། བཛྲ་ཛ་ཕ་ཛ་ཡ། མཧཱ་བཱ་ལ། བྷྱོཿར་བི་ར་བ་ཀྲ་མ་ཀྲོ་དྷ། རཱ་ཛ་པྲ་མ་བྷ། སུ་སུ་ལ། པྲ་མ་སྭ་རེ་བྷོ་བྷོ། ན་ག་དེ་བི་དེ་བྱི་པ་ར་མ་དྷ་པྲ་མ་དྷ་ན། དྷེ་ན་མུར་དྷ་ནཱན། ཕོ་ཊ་ཡཱ་མ་ཧཱུྃ་ཧཱུྃ་ཕཊ་ཕཊ། བྷ་ར་བྷ་ར། ཝརྞ་ཙཀྲ་མཧཱ་དྷ་ནི་བྷོ་བྷོ། སན་ནཱ་གནྟེ་མ། ཏི་ཀ་མ། དེ་བརྞ་ཙཀྲེ་ཎ་ཤི་ར་ཙི་ན། ད་མི་ཧཱུྃ། ཏི་ཧཱུྃ་ཏི་ལི་ཧཱུྃ་ཧཱུྃ་ཕཊ་ཕཊ། མུ་དུ་མུ་དུ། མུ་ཧྱེན་དུ་སརྦ་དུཥྚ་ཕོ་ཊ་ཡཱ་ཧྲི་ད་ཡ། མ་ཧེ་ཤྭ་ར་ཛྭ་ལ་དི་ཏྲི་ཤུ་ལ་དྷ་ར་དྷ་ར། ཧ་ན་ཧ་ན། ཧཱུྃ་ཧཱུྃ་ཕཊ། མུ་ཙི་མུ་ཙི་རུ་དི་བ་བྷ་བ་བྷ། ཀྵ་ཎེ་ཀྵ་ཎེ་ཙ་ཏུར་ནན། མ་ཧཱ་ར་ཛ་ནཱན། ཛ་ལ་ཏི་ཤག་ཏི་དྷ་ར་དྷ་ར་ཧཱུྃ་ཕཊ། སྤུ་ར་སྤུ་ར་བི་སྤུ་ར་བི་སྤུ་ར་བི་སྤུ་ར། ཙརྦ་ཙརྦ་ཙརྦ་ནཱ་ཤ་ཡ་དུཥྚན་ན་ག་ཧྲི་ད་ཡ། ཕོ་ཊ་ཧཱུྃ་ཧཱུྃ་ཕཊ། ཏུནྣ་ཨ་ཤ་ནི་བྷད་ཏ་མ་ག་ཤི་དྷརྨ་ཛཱ་ལ་བྷ་རྨི་ཀུ་རུ་ཧཱུྃ་ཧཱུྃ་ཕཊ་ཕཊ་སྭཱཧཱ། ས་མ་ཡ་མ་ནུ་རྨ་ར་བྷོ་ན་ག་ཨ་དྷི་པ་ཏི་བི་ཙིན་ཏུ། བི་བྷོ་ཡ་བྷེ་བྷེ་ཏུ་ཏི་ཏུ་ཏི་ཧཱུྃ་ཧཱུྃ་ཕཊ་ཕཊ་སྭཱཧཱ། བཛྲ་ཨཱ་ཤཱ་ནི། ནཱ་ཤ་ཡ་ཧཱུྃ་ཧཱུྃ་ཕཊ་ཕཊ་སྭཱཧཱ། སརྦ་ན་ག་ཧྲི་ད་ཡ་ནི་བི་ཕོ་ཊ། ཀཱ་ཡ་ཧཱུྃ་ཕཊ་སྭཱཧཱ། བུ་དྷ་མི་ལེ་ཀི་ཏྲ་ཡཱ་སྭཱཧཱ། བྲཧྨ་ཡཱ་སྭཱཧཱ། བིཥྞུ་མཱ་ར་ཡཱ་སྭཱཧཱ། མ་ཧེ་ཤྭ་ར་ཛྭ་ལི་ཏྲི་ཏ་ཤུ་ལ་ཡེ་སྭཱཧཱ། ཙ་ཏུར་མཧཱ་རཱ་ཛ་ས་མ་དྷ་ར་ཡ་སྭཱཧཱ། བི་ཙ་ག་ཏི་ཡ་ཕཊ་སྭཱཧཱ། ཨོཾ་དི་རི་དི་རི་སྭཱཧཱ། ཛ་ལི་ཏ་བག་ཏྲ་ཡ་སྭཱཧཱ། ཛུ་ཏི་ཛུ་ཏི་སྭཱཧཱ། ཕཊ་ཕཊ་ཕཊ་སྭཱཧཱ། ཅེས་ཡིག་ཕྲེང་དུ་མ་བྱས་ཏེ་བྲིའོ། །དེའི་ཕྱིའི་མུ་ཁྱུད་ལ། ཤར་ཕྱོགས་ན་འོད་བྱེད་པ་ཞེས་བྱ་བའི་གློག་ཡོད་དེ། ཆེ་གེའི་གནས་འདིར། འབྲུག་དང་། ཐོག་དང་། གློག་དང་། གློ་བུར་དུ་འཆི་བའི་འཇིགས་པ་ཐམས་ཅད་བྲལ་བ་གྱུར་ཅིག་སྭཱཧཱ། དང་པོ་ལ་ཤར་ནས་ཧཱ། འོང་པ་ཟེར་བའང་འདུག ལྷོ་ཕྱོགས་ན་སྐད་བརྒྱ་པ་ཞེས་བྱ་བའི་གློག་ཡོད་དེ་སོགས་གོང་བཞིན་ནོ། །ནུབ་ཕྱོགས་འོད་ཉམས་པ་ཞེས་བྱ་བའི་གློག་ཡོད་དེ་སོགས་འགྲེའོ། །བྱང་ཕྱོགས་ན་རྒྱུན་གྱི་བདག་པོ་ཞེས་བྱ་བའི་གློག་ཡོད་དེ། ཆེ་གེའི། གནས་འདིར་སོགས་གོང་བཞིན་ནོ། །དེའི་མཐར་རཀྵ་ཡང་བྲིའོ། །དེའི་ཕྱིར་མུ་ཁྱུད་ལ། ཏདྱ་ཐཱ་ནི་མི་ནི་མི་ནི། ནི་མི་ནི་ནི་མ་ན་དྷ་རེ། འཇིག་རྟེན་གསུམ་སྣང་བར་བྱེད་པ་ལག་ན་རྩེ་གསུམ་པས། ཕྱོགས་བཞིར་གློག་དང་། ཐོག གཉིས་པ། འབབས་པ་ཐམས་ཅད་བསྲུང་ཤིག་སྭཱཧཱ། ཏདྱ་ཐཱ་ཧ་ཏེ་བི་ཧ་ཏེ་ནི་ཧ་ཏེ། པྲ་དྱ་རྠི་ཀེ་བྲ་ཏྱེ་ལི་ཏྲེ། ཤུདྡྷེ་ལུ་ཏེ། བི་མ་ལེ། པྲ་བྷ་སྭ་རེ། ཨཎྜ་རེ་པཎྜ་རེ་ཤོ་ཏེ་བྷན་དྷ་ར། ཥལི་ནི། ཧ་རི་ཀ་ར་རི་པིཾ་ག་ཨཀྵི་དན་དྷི་མུ་ཁི། ཆེ་གེའི་གནས་འདིར། ཐོག་འབབས་སོགས་ཀྱི་སྤེལ་ཚིག་བྲི། ཏདྱ་ཐཱ། མུ་ནི་མུ་ནི། མུ་ནི་རེ་རེ། མ་ཏི་མ་ཏི། ཏུ་མ་ཏི་མ་ཧཱ་མ་ཏི། ཧཱ་ཧཱ་ཧཱ་ཧཱ། ཁྱོད་ལ་སྡིག་པ་མེད་ཀྱི་མ་འཇིགས་ཤིག ཅེས་ལག་ན་རྡོ་རྗེས་སྨྲས་ཀྱི་ཏྲིང་སྭཱཧཱ། ཏདྱ་ཐཱ། ཧི་ལི་མི་ལི་ཙི་ལི་སྭཱཧཱ། བྲཧྨ་ཁ་རྦེ། པུཥྤེ། སཾ་སྟར་རེ་སྭཱཧཱ། ཏདྱ་ཐཱ་ནི་བ་ར་ནི་བན་དྷ་བན་མ་དྷན་དྷེ། མ་ཏི་མ། ར་དྲི་དྷ་ཟེར་བའང་ཡོད། ཏི་ཊི་ཊ། གི་རི་གན་དྷ་རི། སྤེལ་ཚིག་སྔར་བཞིན་བྲིའོ། །དེའི་ཕྱི་རིམ་གསུམ་པ་ལ། ཙནྜལི་མ་ཏཾ་གི བ་ར་ལ་ནི། ཧི་ན་མ་དྷྱ་ལ་དྷ་རི་ཎི་མ་ལ་ནི་སྭཱ་ཧཱ། ད་ལ་མད་ཏེ་ཙཀྲ་པ་ཀྲ་ཤྭ་ཝ་རི་ཤ་སྦ་རི་སྭཱཧཱ། ཏདྱ་ཐཱ། པུཥྤེ་པུཥྤེ། དྷརྨ་བ་རི་ཧ་རི་ཨ་དྱ་པྲ་ཤ་སྟེ། ནིར་ལུ་ཏེ། མཾ་ག་ལེ། སྟུ་ཏེ་ཏ་བའི་ཏེ་སྭཱཧཱ། ཏདྱ་ཐཱ་ཨ་ར་ཛི་ཨཱ་མ་རེ་ཨ་མྲྀ་ཏེ། ཨཀྵ་ཡེ། པུཎྱ་ཡེ། སརྦ་བ་ཏེ། སརྦ་ས་པྲ་ཤ་མ་ནཱ་ཡེ་སྭཱཧཱ། ཨརྻ་པུཎྱ་པེ་པ་ཡེ་སྭཱཧཱ། ཆེ་གེའི་གནས་འདིར་ཐོག་འབབས་པ་དང་། གློག་དང་རླུང་དང་འཐབ་པ་དང་། སད་དང་། སེར་བ་དང་། ས་གཡོ་བ་དང་། ནད་ཡམས་དང་། མུ་གེ་དང་། དམག་དང་། འཁྲུག་པ་དང་། གློ་བུར་དུ་འཆི་བའི་འཇིགས་པ་ཐམས་ཅད་བསྲུངས་ཤིག་རཀྵ་རཀྵ་སྭཱཧཱ། ཅེས་བྲིའོ། །དེའི་ཕྱིའི་མུ་ཁྱུད་ལ། སངས་རྒྱས་ལ་ཕྱག་འཚལ་ལོ། །ཆོས་ལ་ཕྱག་འཚལ་ལོ། །དགེ་འདུན་ལ་ཕྱག་འཚལ་ལོ། །ཡང་དག་པ་རྫོགས་པའི་སངས་རྒྱས་གངྒཱའི་རླུང་གི་བྱེ་མ་སྙེད་ན་བཞུགས་པ་རྣམས་ལ་ཕྱག་འཚལ་ལོ། །རང་སངས་རྒྱས་རྣམས་ལ་ཕྱག་འཚལ་ལོ། །དགྲ་བཅོལ་པ་རྣམས་ལ་ཕྱག་འཚལ་ལོ། །རྒྱུན་དུ་བཞུགས་པ་རྣམས་ལ་ཕྱག་འཚལ་ལོ། །འཕགས་པ་བྱམས་པ་ལ་སོགས་པ་བྱང་ཆུབ་སེམས་དཔའ་རྣམས་ལ་ཕྱག་འཚལ་ལོ། །བརྟུལ་ཞུགས་གྲུབ་པ་རྣམས་ལ་ཕྱག་འཚལ་ལོ། །སེམས་ཅན་གྱི་སྨན་པ་རྣམས་ལ་ཕྱག་འཚལ་ལོ། །ནོར་བུ་གྲུབ་པ་རྣམས་ལ་ཕྱག་འཚལ་ལོ། །ཏདྱ་ཐཱ། ན་མོ་རཏྣ་ཏྲ་ཡཱ་ཡ། ཨོཾ་ཡེ་དྷརྨཱ་ཧེ་ཏུ་པྲ་བཱ་ཝཱ་ཧེ་ཏུནྟེ་ཥཱན་ཏ་ཐཱ་ག་ཏེ་ཧྱ་ཝ་དཏ་ཏེ་ཥཱཉྩ་ཡོ་ནི་རོ་དྷ་ཨེ་ཝཾ་བཱ་ཏི་མ་ཧཱ་ཤྲ་མ་ཎ་ཡེ་སྭཱཧཱ། ཅེས་བྲིའོ། །དེ་ལྟར་ཁྱུང་རྣམས་ཕྱོགས་མདོག་ཏུ་བྱས་ལ། མིག་ཏུ་ཁྱད་པར་གྱི་རྫས་བཅུག ཡི་གེ་ཐམས་ཅད་ལ་གུར་གུམ་དང་དྲི་བཟང་བྱུགས། རབ་གནས་གཞུང་བཞིན་བྱས་ལ། རང་བསྲུང་ན་སྤྱི་བོར་ནམ་མཁའ་མཐོང་བར་གདགས། ཡུལ་བསྲུང་ན་ཁང་པའི་རྩེ་མོར་བཙུགས་པས་ཐོག་ལ་སོགས་པ་ཀུན་ཐུབ། འདི་སཾ་པུ་ཊ་དང་། དཔའ་བོ་གཅིག་སྒྲུབ་དང་། དཔལ་མཆོག་དང་། གནམ་ལྕགས་དང་འགྲོ་ལྡིང་པ་ལ་སོགས་པའི་རྒྱུད་ནས་འབྱུང་བ་བཞིན་དུ། རྗེ་ཐམས་ཅད་མཁྱེན་པས་བཏུས་པ་ཞལ་གདམས་མན་ངག་གོ །ཡོན་གསེར་ཞོ་རེ་མེད་ཐབས་མེད་ཤིན་ཏུ་ཟབ་བོ།། །།
སེར་བ་ས་གཡོ་བསྲུང་བ་ཟུར་དུ་གསལ་ཟེར་བ་ཡང་གོང་བཞིན་ཡིན་ནོ་བཀྲ་ཤིས།། །།

ཀུན་དགའ་བློ་གྲོས།
བུ་སྟོན་རིན་པོ་ཆེས་མཛད་པའི་ཐོག་དང་སེར་ར་ས་གཡོས་སྲུང་ཐབས་ཟབ་མོ།

:tradition textsRare Texts of the S